PATVIRTINTA

Lietuvos Respublikos ūkio ministro

2014 m. gruodžio 19 d. įsakymu Nr. 4-933

(Lietuvos Respublikos ūkio ministro   
2018 m. d. įsakymo Nr. redakcija)

**NACIONALINIŲ STEBĖSENOS RODIKLIŲ SKAIČIAVIMO APRAŠAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil. Nr.** | **Rodiklio kodas** | **Rodiklio pavadinimas** | **Matavimo vienetai** | | **Sąvokų apibrėžtys** | **Apskaičiavimo tipas** | **Skaičiavimo būdas** | **Duomenų šaltinis** | **Pasiekimo momentas** | **Institucija** |
| 55. | P.N.804 | „Investicijas gavusiose įmonėse naujai sukurtos ilgalaikės darbo vietos“ | | Visos darbo dienos ekvivalentai | Darbo vieta – investicijas gavusios įmonės veiklai vykdyti naujai sukurta darbo vieta. Neįskaičiuojamos vien tik projekto veikloms vykdyti naujai sukurtos darbo vietos. Darbo vietos turi būti užimtos (neužimtos darbo vietos nėra skaičiuojamos).  Ilgalaikė darbo vieta – darbo vieta, sukurta neterminuotam laikotarpiui.  Visos darbo dienos ekvivalentai – darbo vietos gali būti visos darbo dienos, ne visos darbo dienos arba sezoninės. Sezoninės ir ne visos darbo dienos darbo vietos turi būti konvertuojamos į visos darbo dienos ekvivalentus.  Įmonė suprantama taip, kaip ji apibrėžta Smulkiojo ir vidutinio verslo plėtros įstatyme.  Investicijas gavusi įmonė – įmonė, gavusi bet kokios formos paramą iš Europos regioninės plėtros fondo.  Skaičiuojant rodiklių reikšmes, prie įmonių skaičiaus pridedamas ir verslininkų skaičius. Verslininkas – fizinis asmuo, kuris verčiasi ekonomine veikla (šaltinis: Lietuvos Respublikos smulkiojo ir vidutinio verslo plėtros įstatymas). | Automatiškai apskaičiuojamas | Sumuojamos investicijas gavusiose įmonėse ir (ar) pas verslininkus naujai sukurtos ilgalaikės darbo vietos, naudojant visos darbo dienos ekvivalentus, per 1 metus po projekto veiklų įgyvendinimo pabaigos. | Pirminiai šaltiniai:  įmonės ir (ar) verslininko etatų sąrašai, darbo sutarčių pažymos, įsakymai dėl darbuotojų priskyrimo ir kiti dokumentai, patvirtinantys investicijas gavusiose įmonėse ir (ar) pas verslininkus dirbančių darbuotojų skaičių (visos darbo dienos ekvivalentais).  Antriniai šaltiniai: ataskaita po projekto finansavimo pabaigos. | Stebėsenos rodiklis laikomas pasiektu, kai pateikiami įmonės ir (ar) verslininko etatų sąrašai, darbo sutarčių pažymos, įsakymai dėl darbuotojų priskyrimo ir kiti dokumentai, patvirtinantys per 1 metus po projekto veiklų įgyvendinimo pabaigos pasiektą stebėsenos rodiklio reikšmę. | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas. |
| „89. | R.N.827 | „Investicijas gavusių įmonių išlaidos  MTEP  veikloms“ | | Eurai | MTEP – moksliniai tyrimai ir eksperimentinė plėtra.  Moksliniai tyrimai suprantami kaip pramoniniai tyrimai, kurie apibrėžti Bendrojo bendrosios išimties reglamento  2 straipsnio 85 punkte.  Eksperimentinė plėtra suprantama kaip bandomoji taikomoji veikla, kuri apibrėžta Bendrojo bendrosios išimties reglamento 2 straipsnio 86 punkte.  Išlaidos MTEP veikloms suprantamos kaip įmonės skiriamos lėšos MTEP veikloms vykdyti.  Įmonė suprantama taip, kaip ji apibrėžta Lietuvos Respublikos smulkiojo ir vidutinio verslo plėtros įstatyme.  Investicijas gavusi įmonė – įmonė, gavusi bet kokios formos finansavimą iš Europos regioninės plėtros fondo.  Skaičiuojant rodiklių reikšmes, prie įmonių skaičiaus pridedamas ir verslininkų skaičius. Verslininkas – fizinis asmuo, kuris verčiasi ekonomine veikla (šaltinis: Lietuvos Respublikos smulkiojo ir vidutinio verslo plėtros įstatymas). | Automatiškai apskaičiuojamas | Sumuojamos investicijas gavusios įmonės ir (ar) verslininko išlaidos MTEP projektams per 3 metus po projekto veiklų įgyvendin-imo pabaigos, laikant, kad projektui pasibaigus, išlaidos MTEP veikloms lygios nuliui eurų. | Pirminiai šaltiniai:  MTEP metinė statistinė ataskaita, teikiama Lietuvos statistikos departamentui, pažymos ir kiti dokumentai, patvirtinantys pasiektą stebėsenos rodiklio reikšmę.  Antriniai šaltiniai: ataskaita 3 metai po projekto finansavimo pabaigos, įmonės ir (ar) verslininko finansinės atskaitomybės dokumentai. | Stebėsenos rodiklis laikomas pasiektu, kai pateikiami įmonės ir (ar) verslininko finansinės atskaitomybės dokumentai, MTEP metinė statistinė ataskaita, teikiama Lietuvos statistikos departamentui,  pažymos ir kiti dokumentai, patvirtinantys per 3 metus po projekto veiklų įgyvendinimo pabaigos pasiektą stebėsenos rodiklio reikšmę. | Už stebėsenos rodiklio pasiekimą ir duomenų apie pasiektą  stebėsenos rodiklio reikšmę teikimą yra atsakingas projekto vykdytojas.“ |